
ACTA DE JUNTA GENERAL EXTRAORDINÀRIA I UNIVERSAL DE SOCIS
DE ..............., SL


En el domicili social de la societat ..............., SL (d’ara endavant, la “societat”), situat a ..............., a les ............... hores del dia ..............., trobant-se presents o representats degudament la totalitat dels socis titulars del 100,00% del capital social assumit de la societat, acorden per unanimitat constituir-se en Junta General Extraordinària de Socis, amb caràcter universal, a l’empara del que estableixen els estatuts socials de la societat i l’article 178 del Reial decret legislatiu 1/2010, de 2 de juliol, pel qual s’aprova el text refós de la Llei de societats de capital (d’ara endavant, la “LSC”).

Actua com a president/a el Sr./Sra. ............... i com a secretari/ària, el Sr./Sra. ..............., escollits per unanimitat dels assistents per ocupar aquests càrrecs en aquesta Junta.

A l’efecte del que preveu l’article 180 de la LSC, s’informa que assisteix a aquesta Junta ............... (l’administrador únic/els administradors mancomunats/els administradors solidaris) de la societat.

Oberta la sessió, i en compliment del que preveuen l’article 192 de la LSC i els articles 97 i 98 del Reglament del Registre Mercantil, es confecciona la llista d’assistents, en la qual consta la concurrència, personal o per representació, a aquesta Junta, de tots els socis titulars de la totalitat del capital social de la societat. La llista d’assistents s’incorpora a aquesta acta a continuació fent constar el nom de les persones assistents, i totes elles la signen degudament.

Llista d’assistents:

1. ............... (nom i cognoms), assisteix personalment, com a soci/sòcia titular de ............... (nombre) participacions socials. 
Firma a continuació:

(signatura)


2. ............... (nom i cognoms), assisteix en nom i representació del soci/sòcia ..............., titular de ............... (nombre) participacions socials. 
Firma a continuació: 

(signatura)


(Enumereu tots els socis. S’assumeix que assisteixen tots els socis de la societat presencialment i que tots ells són persones físiques.)


Ratificada per totes les persones assistents la seva voluntat unànime de reunir-se en Junta General Extraordinària de Socis de caràcter universal, el president/a la declara constituïda vàlidament i amb aptitud legal suficient per a prendre tota classe d’acords i decisions sobre els punts continguts en l’ordre del dia següent, que és acceptat per unanimitat de totes les persones assistents.

ORDRE DEL DIA

Primer. Modificació de la denominació social de la societat, i modificació de l’article estatutari corresponent

Segon. Modificació del domicili social de la societat, i modificació de l’article estatutari corresponent

Tercer. ...............

(Enumereu tants punts de l’ordre del dia com sigui necessari.)

Sotmesos a deliberació els punts de l’ordre del dia, i no havent-se sol·licitat constància de cap intervenció, els reunits adopten, per unanimitat, els següents

ACORDS

Primer. Modificació de la denominació social de la societat, i modificació de l’article estatutari corresponent

La Junta General acorda, per unanimitat, modificar la denominació social de la societat, que passa a denominar-se ..............., SL, segons resulta del certificat negatiu de denominació social expedit pel Registre Mercantil Central en data ..............., amb número de sol·licitud ..............., que s’incorpora a aquesta acta com a annex I.

Com a conseqüència de l’anterior, la Junta General acorda per unanimitat modificar l’article ..... dels estatuts socials, relatiu a la denominació, el qual passa a tenir el redactat següent:


“Article ..... . Denominació

La societat es denomina ..............., SL, i es regeix per aquests estatuts i, en tot el que no hi estigui previst, per la Llei de societats de capital i les altres disposicions que li siguin d’aplicació.”

Segon. Modificació del domicili social de la societat, i modificació de l’article estatutari corresponent

La Junta General acorda, per unanimitat, traslladar el domicili social de la societat, actualment situat a ..............., al nou domicili, situat a ..............., de conformitat amb el que preveu l’article 285 de la LSC.

(Nota: si el nou domicili es troba dins del territori nacional i els estatuts no atribueixen expressament aquesta competència a la Junta General amb caràcter exclusiu, recordeu que, de conformitat amb l’article 285.2 de la LSC, la competència per acordar el trasllat de domicili social dins del territori espanyol correspon, com a regla general, a l’òrgan d’administració, i no a la Junta General, tret que els estatuts disposin expressament el contrari. En aquest supòsit, adapteu aquesta acta perquè sigui un acord del consell d’administració o de l’administrador únic/mancomunat/solidari, en lloc d’un acord de la Junta General.)

Com a conseqüència de l’anterior, la Junta General acorda per unanimitat modificar l’article ..... dels estatuts socials, relatiu al domicili social, el qual passa a tenir el redactat següent:

“Article ..... . Domicili social

El domicili social es fixa a ............... . L’òrgan d’administració és competent per acordar el canvi de domicili social dins del territori nacional, de conformitat amb el que preveu la Llei de societats de capital.”

Tercer. ...............

...............

(Si escau, afegiu altres punts de l’ordre del dia.)

El secretari/ària redacta i llegeix aquesta acta, que és aprovada per unanimitat dels assistents en el mateix acte de la reunió, al final de la sessió, i la signa el secretari/ària amb el vistiplau i la signatura del president/a.

	
I, en la mesura que no hi ha més assumptes per tractar, el president aixeca la sessió.

Vistiplau del president/a					El secretari/ària 




____________________					_____________________
Sr./Sra. ...............						Sr./Sra. ...............





Annex I

Certificat negatiu de denominació social




Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció, atès que es tracta d’un model creat per al foment del català a l’àmbit del dret.

